CELEX: 32011R0827
Language: fi
Date: 2011-08-12 00:00:00
Title: Komission täytäntöönpanoasetus (EU) N:o 827/2011, annettu 12 päivänä elokuuta 2011 , tiettyjen tavaroiden luokittelusta yhdistettyyn nimikkeistöön

18.8.2011   
            
            
               FI
            
            
               Euroopan unionin virallinen lehti
            
            
               L 211/9
            
         KOMISSION TÄYTÄNTÖÖNPANOASETUS (EU) N:o 827/2011,
   annettu 12 päivänä elokuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä elokuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sininen polymetiiniväri (fluoresoiva väriaine) liuotettuna etyleeniglykoli-metanoliseokseen
                  Koostumus (painoprosenttia)
                  
                              —
                           
                           
                              Etyleeniglykoli
                           
                           
                              96,9
                           
                        
                              —
                           
                           
                              Metanoli
                           
                           
                              3,0
                           
                        
                              —
                           
                           
                              Polymetiiniväri
                           
                           
                              0,002
                           
                        Tuote on tarkoitettu käytettäväksi automaattisissa verianalyysilaitteissa. Sitä käytetään esikäsiteltyjen leukosyyttien värjäämiseen fluoresoivan merkintäaineen avulla. Tuote on pakattu pieniin, etiketillä merkittyihin säiliöihin laboratorioissa käytettäväksi
               
               
                  3212 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, VI jakson 2 huomautuksen ja CN-koodien 3212 ja 3212 90 00 nimiketekstien mukaisesti.
                  Vähittäismyyntimuodoissa tai -pakkauksissa olevat nimikkeen 3204 väriaineet luokitellaan nimikkeeseen 3212. Tällaiset tuotteet eivät kuulu nimikkeeseen 3822, minkä vuoksi kyseistä tuotetta ei voida luokitella kyseiseen nimikkeeseen taudinmääritysreagenssina tai laboratorioreagenssina. Ks. myös tuotteet, jotka eivät kuulu nimikkeeseen 3822 harmonoidun järjestelmän kyseistä nimikettä koskevien selitysten c alakohdan mukaisesti.
                  Tuote on ominaisuuksiensa perusteella nimikkeessä 3212 tarkoitettu väriaine, jota käytetään värjäämiseen.
                  Koska tuote luokitellaan nimikkeeseen 3212 ja on annostettuna tai vähittäismyyntipakkauksessa, se täyttää VI jakson 2 huomautuksen määräykset. Tuote on näin ollen luokiteltava tähän nimikkeeseen eikä mihinkään muuhun nimikkeistön nimikkeeseen. Ks. myös harmonoidun järjestelmän selitykset, nimike 3212, C kohdan kolmas kohta.